ເກົາຫລີໃຕ້ວາງແຜນ ດ້ານຄວາມປອດໄພ ໃຫ້ກອງປະຊຸມ G20
ເກົາຫລີ​ໃຕ້ລະດົມ​​ທະຫານແລະຕໍາຫລວດ ​ເພື່ອຮັກສາຄວາມປອດໄພໃຫ້ ກອງປະຊຸມ G20 ຫລືກູ່ມ 20 ປະເທດ ທີ່ມີເສດຖະກິດໃຫຍ່ສຸດ​​ຂອງ​ໂລກ​ ໃນ​ເດືອນໜ້າ.
ເກົາຫລີໃຕ້ວາງແຜນ ທີ່ຈະລະດົມກໍາລັງທະຫານແລະຕໍາຫລວດ ໃນຍາມສະຫງົບແບບບໍ່ ເຄີຍມີມາກ່ອນ ເພື່ອຮັບປະກັນໃຫ້ມີບັນຫາໜ້ອຍທີ່ສຸດ ໃນໄລຍະທີ່ຕົນເປັນເຈົ້າພາບຕ້ອນ ຮັບບັນດາຜູ້ນໍາ 20 ປະເທດ ທີ່ມີເສດຖະກິດໃຫຍ່ສຸດຂອງໂລກ ມາຮ່ວມກອງປະຊຸມໃນເດືອນໜ້າ ກອງທັບ, ໜ່ວຍຍາມຝັ່ງ, ແລະຕຳຫລວດຂອງເກົາຫຼີໃຕ້ ກ່າວວ່າ ພວກເຂົາເຈົ້າກໍາລັງກະກຽມ ເພື່ອຮັບມືກັບທຸກ ການກໍ່ກວນ ທີ່ຄາດເດົາໄດ້ວ່າອາດຈະເກີດຂຶ້ນໄດ້ໃນຊ່ວງ ເວລາທີ່ມີກອງປະຊຸມສຸດຍອດ G20 ທີ່ກຸງໂຊລໃນເດືອນ ໜ້ານີ້ ສິ່ງທີ່ອາດກໍ່ໃຫ້ເກີດບັນຫານັ້ນ ລວມມີ ການເດີນຂະບວນ ຫລື ປະທ້ວງຂະໜາດໃຫຍ່, ການກໍ່ຈາລະຈົນ, ການກໍ່ການ ຮ້າຍ ແລະການໂຈມຕີທາງອິນເຕີເເນັດ, ແລະຄວາມພະຍາ ຍາມຂອງຄູ່ປໍລະປັກ ຄືເກົາຫຼີເໜືອ ເພື່ອຈະທໍາລາຍກອງ ປະຊຸມດັ່ງກ່າວ ໃນວັນຈັນອາທິດແລ້ວນີ້ ຫົວໜ້າອົງການຕໍາຫຼວດແຫ່ງຊາດ ຂອງເກົາຫຼີໃຕ້ ທ່ານ Cho Hyun-Oh ໄດ້ໃຫ້ຂໍ້ສັງເກດ ວ່າ ຜ່ານມາກອງປະຊຸມສຸດຍອດຂອງກຸ່ມ G20 ແລະກອງ ປະຊຸມສຸດຍອດນາໆຊາດທີ່ໃຫຍ່ໆອັນອື່ນໆ ແມ່ນໄດ້ຖືກລົບ ກວນໂດຍການກໍ່ຄວາມຮຸນແຮງ ເມື່ອໄຕ່ຕອງເຖິງສະພາບການເຫລົ່ານັ້ນ ບວກກັບຊື່ ສຽງໃນດ້ານຄວາມຮຸນແຮງຂອງພວກເດີນຂະບວນຊາວເກົາຫຼີໃຕ້ ທີ່ເປັນທີ່ຮູ້ກັນດີຢູ່ ແລ້ວນັ້ນ ກໍໝາຍຄວາມວ່າເຈົ້າໜ້າທີ່ຕ້ອງໄດ້ຕຽມຕົວໄວ້ຮັບມືກັບສິ່ງທີ່ຮ້າຍແຮງທີ່ສຸດ ທີ່ອາດເກີດຂຶ້ນໄດ້ ໃນຊ່ວງມີກອງປະຊຸມໃນເດືອນໜ້າ ແຕ່ທ່ານ Choທໍານາຍວ່າ ການປະທ້ວງໃນລະຫວ່າງ ກອງປະຊຸມສຸດຍອດ ໃນກຸງໂຊລ ຈະບໍ່ຮຸນແຮງຫຼາຍ ປານໃດ ແລະກໍາລັງຂອງທ່ານ ຈະສາມາດປ້ອງກັນບໍ່ປ່ອຍໃຫ້ ສະຖານະການຮ້າຍແຮງເໜືອ ຄວາມສາມາດຄວບຄຸມຂອງ ພວກເຂົາເຈົ້າໄປໄດ້ ທ່ານກໍາລັງລະດົມເອົາເຈົ້າໜ້າທີ່ ຕໍາຫຼວດ 50,000 ຄົນ-ຫຼາຍ ກວ່ານຶ່ງສ່ວນສາມ ຂອງກໍາລັງ ຕໍາຫລວດທັງໝົດຂອງປະເທດ -ເພື່ອມາຮັກສາຄວາມປອດໄພ ໃນກຸງໂຊລ ໃນລະຫວ່າງກອງ ປະຊຸມສຸດຍອດ ໃນວັນທີ 11 ແລະ 12 ຂອງເດືອນພະຈິກນັ້ນ ສ່ວນຫົວໜ້າເສນາທິການຮ່ວມຂອງເກົາຫຼີໃຕ້ກໍເວົ້າວ່າ ກອງທັບຈະໄດ້ຮັບຄໍາສັ່ງໃຫ້ຢູ່ໃນ ທ່າກຽມພ້ອມແລະມີສະຕິລະວັງໂຕໃນ “ລະດັບ 3”ຊຶ່ງເປັນລະດັບສູງສຸດ ເລີ້ມແຕ່ປາຍ ເດືອນນີ້ ເປັນຕົ້ນໄປ ທາງດ້ານກະຊວງປ້ອງກັນປະເທດ ກໍກໍາລັງກຽມຮັບມືກັບ ແປດປະເພດຂອງການກະທໍາ ທີ່ເປັນການເກາະຜິດ ໂດຍເກົາຫຼີເໜືອ ທີ່ອາດມີຂຶ້ນໄດ້ນັ້ນ ອັນລວມທັງການບຸກລຸກລົງມາ ທາງໃຕ້ຂອງສາຍຂີດກັ້ນທາງທິດເໜືອ ຫລື Northern Limit Line, ຊຶ່ງເປັນຊາຍແດນ ທາງທະເລ ທີ່ເປັນຈຸດຂັດແຍ້ງກັນຢູ່ທະເລເຫຼືອງ ທາງຝ່າຍໜ່ວຍຍາມຝັ່ງກໍຈະປ້ອງກັນແມ່ນໍ້າຮ່ານ ໃນກຸງໂຊລ ແລະກອງທັບອາກາດນັ້ນ ກໍແມ່ນຈະໄດ້ທຳການຕິດຕາມມອງຫາ ເຮືອບິນ ທີ່ອາດຈະພະຍາຍາມລ່ວງລໍ້າເຂົ້າໄປໃນ ນ່ານຟ້າຢູ່ເໜືອ ບ່ອນຈັດກອງປະຊຸມສຸດຍອດ ຢູ່ນັ້ນ ທ່ານ Cho ກ່າວອີກວ່າ ທ່ານຄາດວ່າ ທາງກອງທັບຈະກຽມພ້ອມທີ່ຈະໃຊ້ລູກສອນໄຟຕໍ່ຕ້ານອາກາດສະຍານ ໃນເມືອງຫຼວງ ຖ້າມີການບຸກລຸກໃດໆ ເກີດຂຶ້ນໃນນ່ານຟ້າ ກອງປະຊຸມສຸດຍອດ G20ຄັ້ງທີຫ້ານີ້ ຄາດວ່າຈະເປັນກອງປະຊຸມຂະໜາດໃຫຍ່ທີ່ສຸດເທົ່າທີ່ເຄີຍມີມາ ໂດຍຈະມີຜູ້ແທນເຂົ້າ ຮ່ວມ 10,000 ຄົນ ຊຶ່ງລວມທັງຫົວໜ້າ ລັດຖະບານ ຂອງ 32 ປະເທດ ແລະ ຜູ້ນໍາຂອງອົງການນາໆຊາດອີກດ້ວຍ ບັນດາຜູ້ນໍາທີ່ຈະເຂົ້າຮ່ວມໃນກອງປະຊຸມດັ່ງກ່າວ ລວມມີທ່ານບາຣັກ ໂອບາມາ ປະທາ ນາທິບໍດີສະຫະລັດ, ທ່ານ Hu Jintao ປະທານປະເທດຈີນ, ແລະຜູ້ນໍາຂອງບັນດາປະ ເທດຢູໂຣບອີກຫລາຍໆທ່ານ ນອກຈາກນັ້ນ ກໍຍັງມີທ່ານ Ban Ki-moon ເລຂາທິການ ໃຫຍ່ຂອງສະຫະປະຊາຊາດ ແລະຫົວໜ້າກອງທຶນສາກົນ ຫລື IMF ແລະທະນາຄານ ໂລກ ຫລື World Bank ກໍຈະໄປຮ່ວມກອງປະຊຸມນໍາ ເຈົ້າໜ້າທີ່ເກົາຫຼີໃຕ້ ກ່າວວ່າ ພວກເຂົາມີປະສົບປະການຢ່າງພຽງພໍ ໃນການຈັດງານໃຫຍ່ ສໍາຄັນເຊັ່ນນີ້ ໂດຍໃຫ້ຂໍ້ສັງເກດເຖິງ ການເປັນເຈົ້າພາບຈັດງານແຂ່ງຂັນບານເຕະໂລກ ຫລື World Cup ປີ 2002 ແລະກອງປະຊຸມສຸດຍອດເສດຖະກິດ APEC ປີ 2005 ທີ່ສໍາ ເລັດຜົນມາແລ້ວທັງສອງບັ້ນແຕ່ເຖິງຈະກະກຽມ ດີປານໃດກໍຕາມ, ພວກເຂົາເຈົ້າເວົ້າວ່າ ການຈະລາຈອນຕິດຂັດຢ່າງຮ້າຍແຮງ ອາດສາມາດມີຂຶ້ນໄດ້ໃນທົ່ວທຸກມຸມຂອງນະຄອນ ຫຼວງໂຊລ ໃນລະຫວ່າງກອງປະຊຸມສຸດຍອດ G20 ນັ້ນ